Disen skole

**Til stede**: Anders Brunland (forelder) leder, Julie Barkenæs (politiker), Evelyn Ringen (politiker), Trude Kumle (politiker), Elisabeth Vorin Haaland (ansatt), Hilde Olesen (ansatt)

**Saksframlegg fra Disen skole:** Hanne Marie Løvberg, AKS-leder, Birgitte Arctander Stub, rektor

Referent: Geir Ueland ass. rektor

**Kopi til:** Utdanningsforbundet, Fagforbundet og FAU

**Forfall:** Henriette F.V. Torgersen (forelder), Terje Olav Moen (politiker) nestleder

**Referat fra driftsstyremøte på**

**Disen skole tirsdag 21. november 2023**

**Skolemiljøutvalget hadde møte i forkant av møtet kl. 15:45**

Anders og Julie fra driftsstyret, rektor, assisterende rektor og fire elever møttes og snakket om trivsel og innhold i skolehverdagen.

**Saksliste for møtet i Driftsstyret:**

**32/23** **Godkjenning av innkalling og referat fra møtet 25. september 2023**

Vedtak: Driftsstyret godkjenner innkalling og referat fra 25. september 2023.

**33/23** **Nytt fra skole/AKS**

**AKS**

Hektiske dager med mange elevsaker. Satt inn flere tiltak med mer kontroll, skolens uteområde inndelt i områder. Opplæring i klasseledelse, de ansatte er ikke pedagoger og får tips og råd. Driver med ansettelse av ny baseleder og flere nye assistenter.

**Skole**

Hektiske dager med krevende og tunge elevsaker. Vold og trusler er et tema i Osloskolen. Vi driver og forbereder oss på å håndtere vold mot voksne mer på alvor. Vi har ikke mye vold, men alt skal tas på alvor. Vi jobber også med rapporteringen slik at statistikk blir riktig. Sykefraværet er lavere, men fremdeles analyserer vi og vurderer arbeidsmiljøtiltak.

Skolen har hatt en liten brann. Det ble håndtert og systemene virker.

Vedtak: Driftsstyret tar skolens informasjon til orientering.

**34/23 Økonomi skole og AKS**

Månedsrapporten t.o.m. oktober. AKS-leder gikk gjennom midler som har kommet inn, og som forventes inn. AKS har økt bemanningen for å møte utfordringer. Seminaret ble noe dyrere. En nedgang også på grunn av færre elever. Bunnlinja viser et avvik, men prognosene viser kun et lite avvik ved slutten av regnskapsåret.

Driftsstyret tenker det er lurt å budsjettere inn et tall for elevjustering.

Månedsrapporten t.o.m. oktober. Rektor gikk gjennom de store postene av midler inn. Utgiftene til lønn gjør at skolen har et merforbruk, og at vi har bommet på sykelønnsrefusjoner. Skolen sparer på vikarbruk og prøver å begrense forbruk, men kommer til å ha med et merforbruk inn i neste år.

Driftsstyret støtter skolen i pengebruken.

Vedtak: Driftsstyret tok skole/AKS sin redegjørelse til orientering.

**35/23 Gjennomgang av resultatene på nasjonale prøver**

 Skolen presenterer resultatene på nasjonale prøver for driftsstyret.

Resultatene er gode. Lesing går litt opp, regning litt ned og engelsk som tidligere. Skolen har tradisjonelt hatt få elever på mestringsnivå 1, mange på nivå 2 og litt mindre mange på nivå 3. Skolen er på vei mot resultater med flere på mestringsnivå 3. Avgivertallene fra 8. trinn viser også jevne og gode resultater.

Vedtak: Driftsstyret tok skolens gjennomgang til orientering.

**36/23 Skolens arbeid med personvern (GDPR)**

Skolen støtter seg på undervisningsetaten, og godkjenninger derfra. Oslo er heldige som har en stor etat som støtter og hjelper. Skolen melder avvik til datatilsynet.

**37/23 Årshjul og møteplan for driftsstyret 2024**

Datoene for januar og mars er usikre på grunn av frister for innsending. Vi vil ha det så sent som mulig i forhold til rapporteringer.

16. eller 23. Januar, 5. eller 12. Mars, 21. Mai, 17. September, 19. november

Ordinære møter starter 16:45. Når det er skolemiljøutvalg (mai og november) så starter det kl. 15:45. Skolemiljøutvalget er der representanter fra driftsstyret møter elever for å snakke om/høre om læringsmiljøet.

Vedtak: Driftsstyret tok planen til orientering.

**38/23** **Eventuelt**

Meldes under sak 32/23

  Det var ingen saker til eventuelt.